** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 221**

(protokols Nr. 9, 59. p.)

**Par ERAF projekta** **“Objektu pielāgošana un aprīkošana civilās aizsardzības mērķiem Madonas novadā” iesniegšanu un nepieciešamā līdzfinansējuma nodrošināšanu**

Pamatojoties uz Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem” projektu iesniegumu atlases nolikumu un Centrālās finanšu un līgumu aģentūras 11.06.2025. uzaicinājumu Nr. 39-2-10/2919, ir sagatavots projekta iesniegums “Objektu pielāgošana un aprīkošana civilās aizsardzības mērķiem Madonas novadā”. Projekta iesniegums tiks iesniegts Centrālā finanšu un līgumu aģentūras Kohēzijas politikas vadības informācijas sistēmā (KPVIS).

Pasākuma mērķis ir esošo telpu pārbūve vai atjaunošana, pielāgojot tās III kategorijas patvertņu ierīkošanai, kas paredzēta cilvēku aizsardzībai no bīstamiem faktoriem, mazinot ārēja sprādziena triecienviļņa un šķembu ietekmi, kas rodas katastrofas, militārā iebrukuma vai kara gadījumā.

Pamatojoties uz Ministru kabineta 2025. gada 3. jūnija rīkojumu Nr. 316 "Par civilās aizsardzības mērķiem pielāgojamajiem un aprīkojamajiem objektiem (patvertnēm)", projekta ietvaros Madonas novadā plānots pielāgot un aprīkot 7 objektus.

Plānotās projekta kopējās izmaksas EUR 320690,59 (trīs simti divdesmit tūkstoši seši simti deviņdesmit euro, 59 centi), t.sk. Eiropas Reģionālās attīstības fonda finansējums EUR 272587,00 (divi simti septiņdesmit divi tūkstoši pieci simti astoņdesmit septiņi euro, 00 centi), pašvaldības līdzfinansējums EUR 48103,59 (četrdesmit astoņi tūkstoši viens simts trīs euro, 59 centi). Projekta līdzfinansēšanai un priekšfinansēšanai tiks ņemts aizņēmums Valsts kasē 184397,09 EUR.

Projekta kopējo izmaksu apmērs tiks precizēts pēc projektā plānoto iepirkumu veikšanas.

Noklausījusies sniegto informāciju, ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Sagatavot un iesniegt projektu “Objektu pielāgošana un aprīkošana civilās aizsardzības mērķiem Madonas novadā” izsludinātajā 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem” projektu iesniegumu atlasē, izmantojot Kohēzijas politikas fonda vadības informācijas sistēmu 2021.-2027. gadam.
2. Apstiprināt projekta “Objektu pielāgošana un aprīkošana civilās aizsardzības mērķiem Madonas novadā” kopējās izmaksas EUR 320690,59 (trīs simti divdesmit tūkstoši seši simti deviņdesmit euro, 59 centi), t.sk. Eiropas Reģionālās attīstības fonda finansējums EUR 272587,00 (divi simti septiņdesmit divi tūkstoši pieci simti astoņdesmit septiņi euro, 00 centi), pašvaldības līdzfinansējums EUR 48103,59 (četrdesmit astoņi tūkstoši viens simts trīs euro, 59 centi).

 Domes priekšsēdētājs A. Lungevičs

*Solozemniece 28306100*